Hej! Jeg havde min første menstruation for 4 måneder siden og har ikke haft det efterfølgende. Hvad skal jeg gøre?
Kære du,Tillykke med din menstruation. Du spørger, hvad du skal gøre, fordi du fik din menstruation for 4 måneder siden og ikke siden. Det er rigtigt at man kan forvente, at der vil komme en blødning regelmæssigt. Det kan du dog ikke regne med endnu.Det er nemlig helt normalt at menstruationen er uregelmæssig i den første tid. Der kan gå flere måneder imellem blødningerne. Mange piger oplever pauser i de første par år efter de har fået det første gang. På et tidspunkt bliver blødningerne mere og mere regelmæssige og kommer ca. hver 28. dag. Den normale menstruationscyklus er på 25-30 dage. Men det kan du ikke regne med lige nu.Jeg håber dette var svar på dit spørgsmål, ellers må du gerne skrive igen.De bedste hilsnerHenriette og Majbritt